L’Ajuntament de Carcaixent rep més de 19.000€ del Pla Estatal contra la Violència de Gènere
09 de Septiembre de 2019

Carcaixent

La Regidoria d’Igualtat de l’Ajuntament de Carcaixent comptarà per al 2020 amb més de 19.000€ per a les actuacions dirigides al treball contra la violència de gènere emmarcades dins del Pla Estatal contra la Violència de Gènere. Estes ajudes s’atorguen amb l’objectiu que les entitats locals disposen de fons suficients per tal de poder dur endavant un treball amb més recursos per a lluitar contra la violència que cada dia patixen milers de dones i menors al voltant del país, també a Carcaixent.

Per a la regidora d’Igualtat de l’Ajuntament de Carcaixent, Xelo Pastor, «esta és una molt bona notícia, ja que ens permetrà començar des de ja i durant tot el 2020 a donar suport a les víctimes de la violència masclista i, a més, treballar en el foment del bon tracte i la sensibilització».

D’altra banda, la Regidoria d’Igualtat editarà a principis de 2020 un informe anual sobre la situació de les dones al municipi de Carcaixent durant el 2019. En paraules de la regidora, «amb este informe pretenem poder fer un seguiment més exacte sobre la situació que es viu a la nostra ciutat per tal de poder actuar allà on la situació es més complicada i poder encarar correctament les futures accions», ha explicat.